આ બાબતે વધુ માહિતી આપતાં સદાશિવ ભવન સોસાયટીમાં રહેતા ભરતભાઈએ મિડ-ડે LOCALને કહ્યું હતું કે ‘અહીં ફેરિયાઓ એવી રીતે ફુટપાથ પર બેસે છે કે સોસાયટીમાં આવવા-જવા માટે પણ રસ્તો શોધવો પડે. સોસાયટીમાં રહેનારાઓનાં વાહનોને અવરજવર કરવા કે ઇમર્જન્સીમાં ઍમ્બ્યુલન્સ માટે પણ જગ્યા નથી બચતી. ખાસ કરીને ફેરિયાઓને લીધે મહિલાઓ અને સિનિયર સિટિઝનોને વધુ સમસ્યા ઊભી થઈ છે. થોડા સમય પહેલાં સુધરાઈએ ફુટપાથ પર રેલિંગ લગાડવાનો નિર્ણય લીધો હતો, પરંતુ ફેરિયાઓનો પથારો વધારે ન ફેલાય એ ડરથી ફુટપાથ પર રેલિંગ લગાડવા પણ અચકાય છે. સુધરાઈને ઘણી ફરિયાદ કરી પણ ફરક પડ્યો નથી.’